Downloaded from YTS.MX
Official YIFY movies site: YTS.MX
JEJU SAAR LÕUNA-KOREA
Ma olen haenyeo.
Haenyeo'd sukelduvad ookeani ja korjavad meresaadusi,
hoides oma hinge kinni.
Kui oled haenyeo, toidab sind ookean
ja oled meres nagu oma ema käte embuses.
Aga see on ka midagi enamat.
Haenyeo on kutsumus.
Haenyeo'd on ookeani kaitsjad
ja oleme selle eest hoolitsenud
sadu aastaid.
Jeju on haenyeo'de kodu.
Jeju on kuulus kolme asja poolest -
kaljude,
tuule…
ja naiste poolest.
Teisele poole.
Üks, kaks, kolm, neli, viis, kuus, seitse, kaheksa.
Puusaringid.
Seitse ja kaheksa!
Ärge peenutsege ja tehke järele!
Kelle oma see on? Võta see.
Kõik pardale!
Õeke, siin on hunnik puju. Anna mulle veidi.
See on töö, mida teed südamega.
See päritakse emadelt ja vanaemadelt.
Isegi kui on külm ja ei taha sukelduda, teeme seda ikkagi.
See on meil veres.
Oleme ikkagi naised.
Kas saad hakkama?
Ma pean seda kandma.
Kanname koos.
Pane see sinna.
Aga meri on muutunud ja haenyeo'd hakkavad kaduma.
Mul on tunne, et haenyeo'de kultuur hakkab hävinema.
Palun ära küsi…
Palun ära küsi mu vanust…
Ma pole teinud midagi erilist Oma noores eas
Kunagi kasutasime mootorpaatide asemel aerupaate,
et saare ümbruses sukelduda.
Ja aerutamise ajal laulsime.
Mida ma teen Kui mu noorus kaob?
Elu siin ilmas lihtsalt on selline
Tubli töö!
Hei, pealik! Mis kell on?
7.30!
Töötan siis neli tundi ja tulen välja.
Loodan, et saad hea saagi!
Hästi, saan!
Alul ei osanud ma ujudagi.
Ma ei osanud ujuda, aga armastasin merd.
Tahtsin kodustest töödest kõrvale hiilida.
Mu ema kamandas mind kodus,
aga meres sain olla vaba ja mängida.
Nii et õppisin 16-aastaselt haenyeo'ks.
Mu ema sundis mind noorelt abielluma.
Ma olin kuulekas
ja tegin, nagu ta käskis.
Ma abiellusin ja lõpetasin sukeldumise.
Olin naiivne… liiga naiivne.
Mu mehele meeldis pidutseda.
Vahest ei meeldinud talle tööd teha, sest ta teadis, et sureb noorelt.
Hakkasin siis uuesti haenyeo'ks,
et ots otsaga kokku tulla.
Olen 52 aastat töötanud.
Nüüd läheb mul elus viimaks hästi, kuid mu keha annab järele.
Mu rahakott on paks, aga ise olen põdur.
Selline on elu iroonia.
Vaadake seda!
Obunjagi - merikõrva sugulane!
Kapten, võtame paadi homme kell kaheksa.
GOSANI KÜLA
Minu vanuses on paadi tühjaks laadimine raske
ja kõige enam vihkan merisiilikute püüdmist.
- Kui palju 100 grammi on? - 100 grammi on 13 000 vonni.
See on hulgihind.
Mõnele meeldib see, kuna teenib hästi.
Pärast neljatunnist püüki pean neid neli tundi puhastama.
Nobedate näppudega võtab see kolm tundi,
nii et olen oma kolleegidele koormaks.
Kui saan suure saagi, ei tunne ma väsimust.
Ma ei tunne üldse väsimust.
Aga kui saak on niru,
olen kurnatud ja mossis.
- Ja ei teeni midagi. - Ma pole midagi teeninud.
Aga olen ookeanis õnnelik, ükskõik kui palju teenin.
Ma tunnen elevust.
Vanasti, kui olime noored,
suhtuti haenyeo'desse üleolevalt.
Kui su abikaasa oli külas mõjuvõimas isik,
ütles ta: „Kas pead haenyeo'na töötama ja mulle häbi tegema?“
Ma olin harimatu
ega tahtnud paljastada, et haenyeo olen.
Kui käisime oma meestega koosviibimistel,
olime seal ainsad haenyeo'd.
Teiste meeste naised polnud haenyeo'd ja nägid hoolitsetud välja.
Meie näod olid päikese käes töötamisest pruunid.
Me ei julgenud siis sõnagi öelda.
Me näod olid nii pruunid,
et meigiga oli seda võimatu varjata
ja kõik said aru.
- Ma räägin tõsiselt. - See oli väga piinlik.
See oli ammu.
Aga nüüd tunnustab meid UNESCO
ja haenyeo'd võivad uhked olla.
Tunnen nüüd palju suuremat uhkust selle üle, et haenyeo olen.
Tahan seda tööd jätkata,
kuna see on vahva.
Aga püüan oma töökoormust vähendada
ja ülejäänud elu vabatahtlikuna töötada.
Tere.
Olen Jang Soon Deok, teie giid.
Ma käin nendes vetes sukeldumas.
Palun kõndige siin aeglaselt ja ettevaatlikult.
Siin on madusid.
Tulge aeglaselt ja rahulikult minu järel.
Need on mõned meie sukeldumiskohad.
Siin on rohkem prügi, kui arvasin.
Talvega koguneb see sinna.
Suur osa sellest reostusest tuleb Hiinast ja Jaapanist.
Korea mandriosalt samuti.
Noorena ei näinud ma kunagi meres sellist prügi nagu vahtplast.
Nüüd on siin koormatäied prügi.
Hunnikute viisi rämpsu on siin nii kaua mädanenud,
et sellest niriseb räpast vedelikku.
Puhas ookean on selliste asjade tõttu reostunud.
Haenyeo'd on palju vaeva näinud,
et tänaseni meie merd kaitsta.
Miks? Sest haenyeo'd tunnevad end kõige tervemana, kui nad meres on.
Ma alustasin, kui olin 20-aastane.
Pidin palju merekarpe püüdma, et perele leib lauale tuua.
See oli raske aeg
ja inimesed olid vaesed.
Olin vist selles väga osav!
Kui mu võrk saagist täis sai,
tühjendasin selle kaldal
ja läksin vette tagasi.
Olen kõige osavam merisiilikute püüdmises.
See tagab hea sissetuleku
ja olen finantsiliselt sõltumatu,
kuna olen terve.
GWIDEOKI KÜLA
Hei!
Kus kõik on? Kell on juba kuus!
Uskumatu. Mind kutsuti kohale, aga neid pole.
Meil kästi kell seitse tulla.
Ei!
Kapten ütles nii.
Kas on võimalik, et täna ei saa töötada?
Jah, see on võimalik.
Kui vanad olijad ütlevad ei, siis ei saa.
Merekarpe saab sellise ilmaga püüda,
aga merisiilikutega on keeruline, orad võivad pähe tungida.
Nad jagelevad.
Kes ütles, et alustame 7.30?
Joo Hwa! Miks sa alles kell 6.30 tuled?
Kapten ütles, et läheme kell kuus merele!
Sa ei pea karjuma.
Ei pea karjuma? Olen nii marus, et ei saa!
Haeng Ja, lõpeta juba.
Ma eksisin.
Pagan. Ma eksisin. Ma eksisin ja palun vabandust!
Kas võiksime nüüd oma kalipsod võtta?
Kas saame sinna kõndida?
Ei! Roni kasti.
Kõik peale.
Hüva, liigume!
Hakkasime üsna hiljuti kalipsosid kandma,
äkki 40 aastat tagasi?
Siis ei tohtinud isegi lesti kasutada,
muidu oleks liiga palju saaki saanud.
Kui meid enam pole, võivad noored hakata hapnikuballoone kasutama.
Kuid praegu eelistame asju vanal moel ajada.
Hapnikuballoonidega töötamine viiks nagunii ülepüüdmiseni.
Kui üritad ühe sukeldumisega liiga palju püüda,
saab sul õhk otsa.
Sa sured.
Ja kui lähed liiga kaugele merele,
muutuvad lained liiga suureks.
Kui sukeldume, võib hoovus meid liiga kaugele viia.
Surm on meid alati varitsemas.
AJALOOLANE
HAENYEO TRADITSIOONI SÄILITAMISE KOMISJON
Haenyeo on äärmiselt raske amet,
kuna see on nii ohtlik. Seetõttu ongi neid nii vähe jäänud.
Noored haenyeo'd on küsinud: „Miks me ei või balloone kasutada?“
Aga see ei käi haenyeo ametiga kokku.
Meresaaduste hankimiseks
peavad nad kuni kaks minutit vee all hinge kinni hoidma.
Veerõhku hakkab tundma viie meetri sügavusel
ja see on nagu hiiglaslik sinine klaas, mis sind alla surub.
Mida sügavamale sukeldud, seda paksemaks klaas muutub.
Kui pinnale tõused,
pead kogu jõuga sellest „sinisest klaasist“ läbi murdma.
Haenyeo'd kordavad seda protsessi 100-300 korda, kui sukeldumas käivad.
Proovige oma peaga midagi 300 korda päevas rammida.
Teie pea hakkab tuikama ja valutama.
Kui merest leitakse surnud haenyeo,
on veidral kombel tema võrk merekarpe ja mereande täis.
Nagu surm oleks nad peibutise abil lõksu meelitanud.
Oma surmapäeval on nad ilmselt jackpot'i leidnud!
Olen väsinud.
Olen surmväsinud.
Kõige raskem on merisiilikute püük. Nende puhastamine on raske.
Sul on selleks abilised!
Aga kes mind aitab? Kas ma pean endale mehe leidma?
Miks mulle keegi praegu helistab?
Äkki see on mõni mees!
Kas mu surnud abikaasa helistab?
- Võibolla! - Las see olla.
- Kus? Kus see on? - Ütlesin, et las olla.
Ilmselt on see tühiasi.
Kuidas sa tead?
Otsi parem mulle mees, kes aitab merisiilikuid puhastada!
Kleebi endale seljale silt.
„Otsin meest, kes aitaks mul merisiilikuid puhastada!“
Huvitav, kuidas homme läheb.
Vaevalt me merisiilikuid leiame.
Kui vihma sajab, valgub reovesi põldudelt koos väetiste ja pestitsiididega ookeani.
Meri reostub ja vetikad surevad.
See on tõsine probleem. Pole enam midagi püüda.
Me jääme vanemaks ja aina raskem on raha teenida.
Kuidas me hakkama saame?
Kui olime noored,
lokkas ookeanis rikkalik mereelustik.
Inimesed töötasid kollektiivselt.
Nad korjasid punavetikaid, rohevetikaid ja mariadru.
Haenyeo'd töötasid kollektiivselt ja jagasid kasumit.
Katkestasime töö vaid siis,
kui rinnad tulitasid ja oli vaja beebisid toita.
Ma ei usu, et nooremal põlvkonnal on visadust sedasi töötada.
Nad ei soovi seda.
Põlvkonnad on erinevad.
Jah, just nimelt. Haenyeo elu on raske.
Selline elu oli meie ainus valik.
Kuid tänapäeval ei taha keegi haenyeo'ks hakata.
Mu kalipso jäi naela taha kinni ja rebenes.
Ebaõnn.
Pead selle kinni siduma.
Näita oma keha, preili!
Tänapäeval on aina vähem naisi,
kes võtavad selle riski, et haenyeo'ks hakata.
Haenyeo'de eluviis võib välja surra.
1960-ndad oli Jeju haenyeo'de kõrgaeg.
Nende arv ulatus 30 000-ni,
kui Jeju saarel elas kokku 200 000 inimest.
Kuid see arv on järjepidevalt vähenenud
ja nüüd on alles ligikaudu 4000 haenyeo't.
Allesjäänud 4000 haenyeo't on peamiselt 60., 70. ja 80. eluaastates.
Nüüd töötavad ookeanis vaid vanaemad
ja Jeju oleks nagu koos nendega vananenud.
Joseoni dünastia ajal oli haenyeo'de töö väga raske
ja sellega tegelesid mehed.
Kui mehed said aru, kui raske see töö oli, loobusid nad sellest.
Naistel ei jäänud muud üle, kui ise seda tööd teha,
sest keegi pidi leiva lauale tooma.
Mehed ei saa selle tööga hakkama.
HIINA PÕHJA-KOREA
LÕUNA-KOREA JAAPAN
JEJU SAAR
Kui tüdruk või noor neiu tahtis haenyeo'ks saada,
alustas ta väljaõpet seitsmeaastaselt ja õppis kümme aastat merel.
Nad õppisid ujuma, sukelduma,
hingama, pinnale tulema ja…
Nad õppisid mereande korjama
ja seda, kust neid leida.
Kui nad said 15-17-aastaseks, hakkasid nad haenyeo'deks.
HAENYEO KOOL
Vetikakorjajad, tehke kähku ja võtke rivvi!
1. rühm!
1 rühm!
Haenyeo'de hulga järsk vähenemine tegi meile muret,
seega rajasime 15 aastat tagasi Gwideoki külla kooli.
Ja kuna UNESCO on tunnustanud haenyeo kultuuri…
HANSUPUL HAENYEO KOOLI TÖÖTAJA
…on huvi päris suur.
Lähme vetikaid korjama!
Selle kultuuri säilitamiseks
üritame järgmist põlvkonda kasvatada ja õpetada.
Kõik Hansupul Haenyeo kooli õpetajad pärinevad Gwideoki külast.
Haenyeo Kang Jo Hwa
on kõigi õpetajate seas parim sukelduja.
Ta on sang-goon haenyeo.
Need on haenyeo'd kes suudavad sukelduda sügavamale kui kümme meetrit.
Olen samuti üsna tugev,
kuid ma ei suuda temaga sukeldumisel sammu pidada.
Kui külm.
Üks, kaks, kolm!
Neelasin veidi vett.
Sa pead veidi vett neelama.
Pead seda jooma, et haenyeo'ks saada.
Õpilased ütlevad mulle:
„Ilmselt tead täpselt, kus merekarbid ja merisiilikud elavad!“
Kuid see ei saaks tõest kaugemal olla.
Pead olema ambitsioonikas.
Pead mõtlema, et püüad rohkem kui teised.
Pead seda protsessi aina uuesti kordama, kuni midagi püüad.
Ma ei saa sukelduda, kui õpetaja mind ei suru.
Õpetaja, seal all pole vist midagi.
Hei!
Tule siia.
Kardan, et suren.
Ei sure.
Üks, kaks, kolm!
Täna eraldati head sukeldujad minusugustest viletsamatest sukeldujatest.
Enamiku ajast lürbin vett.
Näete seda? Siin on kirjas „tulevane haenyeo“.
Küllap olen tulevane haenyeo.
Meie õpetaja on nii tore.
Teised õpetajad on hirmutavad.
Nad ütlevad: „Kuidas loodad haenyeo'ks saada?“
Aga ta on vahva ja hea õpetaja.
Lapsed saavad aimu, kui raske haenyeo elu on.
Seni oleme välja õpetanud 840 inimest.
Aga neist ainult viis protsenti hakkab haenyeo'deks.
Hüva, lähme koju!
Tundub, et me ei suuda haenyeo'de kadumist peatada.
GEOJE SAAR 250 KM JEJU SAAREST
- See on nii raske, eks? - Jah.
Kuidas nad sedasi oma kehasid liigutavad?
- Mida me teeme? Meiega on lõpp. - Meiega on lõpp.
Pärast seda tee nii.
Ma pole ekspert, aga siruta käsi välja.
Sirutan käe välja?
Proovime korra veel. Kui korra veel teeme, tuleb ideaalne.
Täiuslik!
Valevorst.
- Nüüd paneksin ässa. - Mina ka.
Meie kapten on nii lahe.
Lapsena arvasin, et haenyeo'sid leidub vaid Jeju saarel.
Aga kui kolisin Geoje saarele,
mõistsin, et kus on meri, seal on alati ka haenyeo'sid.
Kuid mina ja Jeongmin olime siin ainsad noored haenyeo'd.
Lootsime leida meiesuguseid inimesi
ja lõime oma YouTube'i kanali.
#NAISSUKELDUJA
TUTVU TÄNAPÄEVASE HAENYEO'GA
Tere.
- Jeongmin. - Sohee.
Valmis, läks.
Tere kõigile!
- Oleme tänapäevased haenyeo'd - Jeongmin. - Ja Sohee.
Rõõm tutvuda.
Täna tuleb kuum päev,
sest korjame meriananasse!
Minge vette!
Siin on nii mõnus.
Vaata!
Said selle juba kätte?
Kohe, kui vette tulin!
Tegin 20-25-aastaselt kontoritööd.
Töötasin umbses hoones,
olin väsinud ja läbi põlenud.
Aga pärast haenyeo'ks hakkamist tunnen, kuidas loodus mind trööstib ja rahustab.
Püstitasin haenyeo'ks hakates rekordi, kuna olin kõige noorem.
Nüüd tahan püstitada uue rekordi ja saada kõige vanemaks haenyeo'ks.
Ma ei teadnud haenyeo'dest eriti midagi.
Aga seitse aastat tagasi
läks mu abikaasa firma pankrotti.
Tollal ei teadnud ma, kas oskan ujudagi.
Aga ma ei tundnud hirmu
ja mõtlesin,
et kui sellega saab raha teenida, teen proovi.
Mõistagi oli alguses raske.
Ometi on töötaval emal keeruline Koreas sellist paindlikku tööd leida.
Nii et jätkasin sellega.
Olen väsinud.
Haenyeo töö on füüsiliselt raske ja ohtlik,
kuid laste kasvatamine on lõputu rassimine!
Iga ema maailmas teab, mida silmas pean.
Parema meelega töötan seitse tundi ookeanis.
JEONGMINI KODU
- Suureks saan. - Suureks saan?
Suureks.
Saad ühe täishääliku panna.
- Kui suureks saan. - Kui suureks saan.
- Kes selle raamatu laenas? - Mina.
- Naru, Naru. - Lae Won, Lae Won.
Mis raamat see on?
- Lae Woni raamat. - Mis raamat?
See on rindade ja karvade kasvamisest.
Põhimõtteliselt puberteedist.
Jaa, märkasin, et see pakub nüüd lastele huvi.
Do Hun, sul kasvavad varsti karvad!
Ärme räägi karvadest ja hakkame sööma!
Palun tehke laud puhtaks.
- Mulle, mulle. - Panid talle palju.
Palun pange see lauale.
- Kas pole hea? - Jaa.
Aitäh, nämm-nämm.
Pärast YouTube'is ja teles esinemist
meeldib mu lastele Do Hunile, Lae Wonile ja Narule,
et haenyeo olen.
Nad ütlevad, et ema on ägedaim inimene.
MU EMA ON HAENYEO
Naru muudkui räägib mulle, et tahab haenyeo'ks saada.
Ühest küljest on rõõm seda kuulda,
aga teisest küljest ei taha ma, et ta sellega tegeleb.
Haenyeo töö on väga raske.
Ma olen selles osas kahevahel…
Tegelikult ära tee seda tööd, Naru.
Emme teeb seda sinu eest.
HAENYEO SAAK!
MÜÜGIL MERIKÕRVAD JA MERIPURAD NAGU TELERIS
Minu teada on need kaks…
GEOJE KALAPAADI KAPTEN
…kõige kuulsamad haenyeo'd Geojes, Jejus ja kõikjal.
Nad kutsuti isegi presidendi vastuvõtule!
Nad on Geoje saare esindusnäod.
See ei mõju tegelikult ärile hästi, et neid igale poole kutsutakse.
Vahel tundub, et hoopis nemad on minu bossid.
- Kas võtsite oma maskid? - Jaa!
Näete, kuidas nad töö ajal YouTube'i videoid teevad.
Ma lasen neil seda teha.
Nad teevad, mida tahavad.
Rohkem külje peale! Siin on tugev hoovus.
Ei, sukeldume esmalt siin ja siis liigume edasi!
Võrreldes viieliikmelise tiimiga
toodavad need kaks suuremat kasumit.
Sain veel ühe!
Nad on meie järeltulijad!
Ausalt öeldes on mu sissetulek
aasta-aastalt kahanenud.
Veel kolm aastat tagasi
võisin tunniga sada kilo meriananasse korjata.
Aga enam pole nii.
Globaalse soojenemise tõttu ookeanid muutuvad.
Haenyeo'dena näeme seda oma silmaga.
Näiteks oleme näinud väikseid täringmeduuse,
mis elavad muidu troopilisemas meres.
Üritame seda filmida,
et hoiatada inimesi muutuste eest meres.
Tahame, et inimesed tunneksid muret.
Ja madalas vees pole enam mereelustikku.
Peame Soheega sügavamale sukelduma.
Kui samamoodi jätkame,
arvestades, et haenyeo'd ei kasuta oma töös lisahapnikku,
kas me saame siis tulevikus oma tööd jätkata?
JEJU SAAR
Ma ei saa aasta aega haenyeo tööd teha,
kuna mul juhtus õnnetus.
Arvan, et mul lihtsalt ei vedanud.
Korjasin merisiilikuid.
Ja teate neid suuri võrke? Ma laadisin kaks tükki täis.
Kui hakkasin seda ära viima,
libisesin vee ääres.
Siia pandi kaheksa kruvi
ja olin 14 päeva haiglas.
Nad ütlesid, et kui jala asemel olnuks sõrmed, oleksin kaheksa sõrme murdnud.
Mul pole elus nii suurt operatsiooni olnud.
Ebaõnn.
See on esimene kord, kui ma sukelduda ei saa.
See suvi oli kirjeldamatult raske.
Kui ma ei saanud liigutada,
aitasid sõbrad mul istutada murulauku ja brokolit.
Kõik meie külas muretsesid minu pärast,
sest haenyeo'del pole tervisekindlustust.
See töö pidi kindlustamiseks liiga ohtlik olema.
Isegi kalaühistud maksavad hüvitist vaid siis,
kui haenyeo sureb.
Vigastuse korral ei saa pennigi.
Mis kasu mul surnuna rahast on?
See valmistas pettumust.
Kas pole nii?
Mis kasu UNESCO tunnustusest on,
kui me ei saa mingeid hüvesid, kui neid vajame?
Aga teised haenyeo'd kadestavad minu olukorda,
sest mu kadunud abikaasa töötas üle 30 aasta riigiametnikuna.
Nii et elan peamiselt tema pensionist,
mida ma iga kuu saan.
Elan lihtsalt elamise pärast.
Kuulake ET Pointist majandusuudiseid.
Jaapani valitsus andis teada, et radioaktiivne reovesi,
mida hoiustatakse Fukushima tuumaelektrijaamas,
lastakse ookeani.
See on tekitanud pahameele Jeju saarel, mis asub Jaapani piiri lähedal.
Rahvusvaheline Aatomienergia Agentuur,
mis on hinnanud Fukushima tuumajaama reovee merre laskmise ohutust,
selgitas, et Jaapani plaan vastab rahvusvahelistele turvanõuetele.
Jaapani valitud meetod…
IAEA PEADIREKTORI RAFAEL MARIANO GROSSI HÄÄL
…on tehniliselt teostatav ja vastab rahvusvahelistele praktikatele.
Kuigi suur veekogus teeb sellest ainulaadse ja keerulise juhtumi.
Käime siin haenyeo'dega sukeldumas.
Aga tundub, et saja aasta pärast pole siin midagi.
Jaapan plaanib nüüd tuumajaama reovee ookeani lasta.
Haenyeo'dena oleme selle pärast mures.
Kui nad tuumajäätmed vette lasevad,
on kahju kohe tunda.
Nad peaksid leidma lahenduse, mis oleks kõigile turvaline.
Aga Jaapan liigub oma plaaniga edasi teiste riikidega nõu pidamata.
Oleme terve elu merest sõltunud,
nii et see on meile üüratu mure.
HAENYEO'DE KOOSOLEK FUKUSHIMA REOVEE TEEMAL
Ei, ainult üks hr Banilt.
GREENPEACE'I AKTIVIST
Ja teie oma. See on jaapani keeles.
Inimkonna ajaloos on olnud kaks suurt tuumakatastroofi.
Üks oli Tšernobõlis
ja teine Fukushimas.
Pärast Fukushima katastroofi 2011. aastal
oleme tundnud muret selle pärast,
mida saastatud reoveega ette võetakse.
Jaapani valitsus väidab,
et reovett saab töödelda ja merre lasta
ning tuumajaama tegevuse saab kiiresti lõpetada.
Jaama haldav ettevõte
püüab vähendada radioaktiivsete ainete kontsentratsiooni
segades need üüratu koguse mereveega.
Aga probleem on selles, et kontsentratsiooni vähendamine
ei tähenda, et radioaktiivsed ained kaovad.
Mille põhjal võib väita,
et Fukushima reovee merre laskmine turvaline on?
See on täiesti pretsedenditu.
Tahtsime kohtuda haenyeo'dega,
sest saastatud vesi avaldab neile suurt mõju.
Nad väärivad kogu infot
selle pakilise probleemi kohta.
Tere, haenyeo'd. Kas kõigil läheb hästi?
Jah!
Ma esindan organisatsiooni, mis tegeleb Seoulis keskkonnakaitsega.
Kutsusime eksperdid, kes räägivad teile Fukushima saastatud veest.
Lisaks on siin inimesed Jejult, kes samuti selle probleemiga tegelevad.
Nii et küsige rohkelt küsimusi kõige kohta, mis teid huvitab.
Hea küll.
Tere kõigile.
Olen tuumaenergiaalasest infokeskusest Jaapanist.
JAAPANI TUUMAENERGIAVASTANE AKTIVIST
Vett kogutakse ja hoiustatakse, kuna see on väga ohtlik.
Kuid Jaapani valitsus on teatanud,
et nad lasevad selle saastatud vee merre.
Jaapani valitsuse plaani järgi
võtab selle merre laskmine üle 30 aasta.
Kui saastatud vesi Koreasse jõuab,
hakkab seda saabuma iga päev.
See pole selline asi, et kui sellega kokku puutute…
GREENPEACE'I TUUMASPETSIALIST
…näete kohe selle mõju.
Me kardame, et selle protsessi mõju
on tunda sadu, võibolla isegi tuhandeid aastaid,
kuna vette jõuab erinevaid radioaktiivseid aineid.
Meie vetes pole juba praegu vetikaid.
Korallide pleekimist on juba praegu näha.
Miks Jaapan reovee merre laskmist kaalub?
Neil on palju ressursse.
Kas nad ei saaks ehitada suure mahuti ja seda seal hoida?
Ma teadsin, et ookeani saastatakse.
Aga nüüd kuulen, et Jaapan püüab reovett merre lasta,
ja mul on tunne, et mind on terve elu lollitatud.
Kui lained on suured, neelame merevett.
Peaksite Jaapanis sellest rääkima. Võin kõigile rääkida, kes ei tea.
Ban Hideyuki on üle 30 aasta selle probleemiga tegelenud.
Eriti pärast seda, kui Jaapani valitsus
otsustas sedasi reoveest vabaneda.
Selles riigis pole lihtne selle vastu võidelda.
Hetkel on olukord selline…
JEJU KESKKONNAAKTIVIST
…et peame hakkama meeleavaldusi korraldama.
Väga oluline on korrata sõnumit:
„Tehke nii, nagu on õige.“
Isegi kui peate päeva-kaks töölt puuduma, tulge ikka kohale.
Kas keskkonnaaktivistid istuvad käed rüpes
ja ootavad, et meie võitleksime?
Nii ei lähe.
Tulime täna siia ega teadnud midagi.
Üks isik räägib jaapani keeles ja teine inglise keeles.
Mida iganes nad ütlevad,
ei saa me kõigest aru ega saa praegu korralikult vastata.
Te ajate pada!
Paistab, et kaks kõige toimekamat meest,
hr Ban Hideyuki ja direktor Kim Jeong, saavad kõige enam kriitikat.
Kaks kõige toimekamat meest.
Nad on kõige enam pingutanud.
Me ei saa siin jageleda. Me peame ühtsed olema.
Kui me sedasi tülitseme, siis kuidas me meeleavalduse korraldame?
Peame selle lõpetama. Kindla peale.
Kõik peavad püsti tõusma ja ühinema.
Me ei saa lasta tähtsatel ninadel end takistada.
Peame kõik samal päeval Jejul meeleavalduse korraldama.
Isegi kui peame selleks Jeju City või Halla mäe maatasa tegema.
Kõik kalaühistute juhid on mehed
ja nad ütlevad, et on selle tegevuse vastu,
- kuid nad pole midagi teinud. - Just nimelt.
Usun, et haenyeo'de vaim
on meie suurim jõud.
Peame endas äratama Jeju haenyeo'de mineviku vaimu
ja näitama, et võitleme lõpuni.
Ühel päeval kogume meeleavaldusele kõik haenyeo'd.
Just!
Edaspidi teeme koostööd
ja peame tegutsema Jaapaniga koos.
Ja ma näen Seoulis veelgi rohkem vaeva.
Võidelge meiega koos ja astume koos sellele vastu.
Peame vastu astuma.
- See tuleb ära teha. - Just.
Aitäh.
See pole lihtne.
See on raske ülesanne.
Seda on lihtsam öelda, kui teha.
Aitäh.
GEOJE SAAR
Sinikrabi!
Kuidas sa ta kätte said?
Kätte sain.
Ta on nunnu.
Näita. Do Hun, paneme ta karpi?
Ta on suur.
Mäletad, mida rääkisin, Naru?
Kõikidest mereolenditest
on krabid kõige tundlikumad valule.
Ma ei leia iial teist nii nunnut.
Lasen ta vabadusse.
Do Hun leidis selle.
Olgu teil vahva!
Emme sööb siin.
Paps, oota mind!
Tule.
Kui kujutan ette oma laste tulevikku, tunnen kurbust.
Emana tahan oma lapsi halva eest kaitsta.
Seal on meduus!
Ma kardan!
Siin on nii palju meduuse.
JEJU OMAVALITSUSE HOONE
PRESSIKONVERENTS FUKUSHIMA VEE TEEMAL
- Mul on hea meel, et tulite. - Hea, et tulite.
Aitäh.
Aga sa pole haenyeo?
- Olen seitse aastat haenyeo olnud. - Seitse aastat?
- Oled teles esinenud! - Jah!
Kas seal on palju saaki?
Iga päevaga vähem.
- Kust sa pärit oled? - Geojelt, Geojelt.
Armastan seda nii väga, et tahan seda sama kaua kui teie teha.
OLEME VASTU FUKUSHIMA SAASTATUD VEE MERRE LASKMISELE
SEE HÄVITAB MEREKESKKONDA
JA INIMESTE ÕIGUST ELADA!
Tere, olen Choi Kyung Sook, tuumaenergiavastane aktivist.
Jaapani valitsus väidab, et vabanevad radioaktiivsusest
kasutades polünukleaarset puhastusprotsessi nimega ALPS.
Aga ALPS-i abil ei saa vabaneda radiosüsinikust ja triitiumist,
millel on väga pikk poolestusaeg.
Kui Fukushima reovesi merre lastakse,
jõuab see umbes seitsme kuuga Jeju saarele.
Kes saab garanteerida meres töötavate haenyeo'de turvalisuse?
Jaapani valitsus peab kohe loobuma plaanist
Fukushima tuumasaastega vesi merre lasta!
Loobuge plaanist!
Kas paljud vanemad Jeju haenyeo'd on juba 80. eluaastates?
Jejul on paljud haenyeo'd juba vanemad kui 80.
- Päriselt? - Tema on 79!
Kui vana sa praegu oled?
- Ma olen 30. - 30… Kas oled abielus?
- Veel mitte. - Veel mitte?
Jeongminil on kolm last.
- Abiellu Jejul. - Jejul?
- Kas saan siis edasi haenyeo olla? - Ikka.
Hei, tal on poeg. Tal on poeg.
Tal on poeg.
- Ta poeg sobib sulle ideaalselt. - Sinust saab mu ämm!
Sobite ideaalselt.
BUCKHONI KÜLA PEOSAAL
Kas peaksime austuse avaldamiseks kummardama?
Ilmselt pole see alanud.
Teeme seda seal.
Hüva. Jäta raha.
Kui üles jõuame.
Kas see on õige asend riisipirukate tegemiseks?
Teen seda nii, kuna olen vana ja mu jalad valutavad.
Kuigi oled vana, pole su näol ühtegi kortsu.
Olen juba vanaema.
Hei, su nägu on nii ümar. Miks siis riisipirukad nii pikad on?
Sul tulevad aina koledamad ja koledamad.
Kas kinnitame nii?
Haenyeo'd korraldavad igal aastal šamanistlikku rituaali nimega goot.
Nad palvetavad jumalatele, hingedele ja esivanematele.
Jeju saare folklooris on 18 000 jumalat,
kes elavad taevas, maa sees, mägedes, ookeanis ja isegi kodudes.
Haenyeo'd riskivad iga päev oma eluga, kui ookeani sukelduvad.
Ma olen nagu vahendaja jumalate ja haenyeo'de vahel.
Pean haenyeo'de nimel merejumalalt palumisel endast parima andma.
JEJU SAARE ŠAMAAN
Räägin talle haenyeo'de raskustest,
selgitan, mida nad vajavad, ja küsin, mida nad tegema peavad.
Palvetan ookeani tervise eest.
Tänavu üritavad haenyeo'd takistada
Jaapani plaani saastatud vesi ookeani lasta.
Goot'i käigus kutsuvad nad välja 18 000 jumalat,
kes ookeani kaitseks kokku tulevad.
Pakume jumalatele kingitusi ja raha.
Kutsume üles vaime rõõmsas tujus saabuma.
Rituaalides on nii rõõmu kui ka kurbust.
See on nagu elu ise.
Need veed ei tohi kannatada kahju, Draakonikuningas.
Mida me teeme?
Juhata liikmeid edasi.
Meie jumal teab kõike.
Ma pole pärast haenyeo'ks hakkamist kunagi töölt puudunud.
Kuna olen haenyeo,
käisin iga päev ookeanis.
Isegi kui olin haige,
unustasin valu.
Teate neid vanaemadest haenyeo'sid?
Nad ei mõtle iial pensionile minemisele.
Nad hakkavad märatsema, kui ei saa vette minna.
Põhjus on selles, et nad armastavad ookeani nii väga.
Pean samuti meres edasi töötama.
Seega ma ei lase neil Fukushima reovett ookeani lasta.
Täna avaldame meelt Fukushima reovee merre laskmise vastu.
Teised haenyeo'd tulevad samuti.
Aga mu jalg on endiselt valus, nii et ma ei tea, kas saan kõndida.
JEJU LINNAVALITSUS
Me oleme mere sõdalased!
Jaapan peab taganema oma otsusest saastatud vesi merre lasta!
Taganege otsusest!
MERI POLE PRÜGIKAST
Peatame Jaapani plaani reovesi merre lasta!
Peatame selle!
Olen 90-aastane, aga me tulime täna siia,
kuna peame seda tegema, kuigi puudume sellepärast töölt.
Oleme 18. eluaastast vees töötanud ja elanud!
Peame selle peatama.
Peame selle peatama!
Nad tulid Geoje saarelt.
See pole me viimane kogunemine.
Peame end kuuldavaks tegema ja jõud ühendama!
Jeju saar on tuntud oma rikkumatu looduse poolest.
Kuid peagi on see ümbritsetud
radioaktiivsest veest.
Kuidas saame seda käed rüpes vaadata?
Kuulake kõik!
Astusin lavale,
kuna olen haenyeo, kes töötab ookeanis.
Tegin veel täna hommikul tööd.
Töö ajal on väga keeruline vee neelamist vältida.
Ent kui Jaapan laseb saastatud vee merre,
kas oleme siis ainsana hukule määratud?
Meil on ka lapsed ja lapselapsed.
Peame oma järeltulijatele puhta mere jätma!
Jätame neile puhta vee!
Peame neile jätma puhta vee!
Me ei saa oma valitsust usaldada,
aga kui need inimesed kogevad seda, mida meie kogeme,
siis miks nad meie merd mürgitavad?
Eks ole?
Me ei tea, millal see juhtub,
aga nad loobuvad vaid siis, kui end kuuldavaks teeme.
Me haenyeo'd on ohus!
ÄRGE TEHKE MEIST VIIMASEID HAENYEO'SID
Jaapan peab plaanist loobuma!
Mõistame selle hukka!
Ookean peab olema terve, kui tahame, et meie ja Maa terved oleks.
Kui kohtun kellegagi,
kelle arvates on normaalne saastatud vesi ookeani lasta,
siis tahan küsida:
„Kas sa ei taha tulevikku?“
Maailm ei saa meie põlvkonnaga otsa.
Pärast meid tulevad uued põlvkonnad.
See on mõrv.
Kuritegu.
Peame selle iga hinnaga peatama!
Elame ja töötame ookeanis, kuni otsad anname.
Me võitleme lõpuni.
24. AUGUST 2023
Jaapanis on tähtis päev.
Seda otsust on saatnud rohked vastuolud,
kuid täna see juhtub.
Meie praeguse vestluse ajal
lastakse ookeani töödeldud radioaktiivset reovett.
Reovesi pumbatakse merealusesse tunnelisse,
mis on umbes üks kilomeeter pikk. Seejärel jõuab reovesi ookeani.
See on väga pikk protsess, mis kestab mitu aastakümmet.
Prognooside järgi 30 aastat või isegi kauem.
Olin löödud.
Keegi ei söö enam mereande.
Olukord on väga täbar.
Me ei saa enam haenyeo'dena elada.
Kuulsin Fukushima reoveest
ja mõtlesin: „Oleme suures plindris.“
Võime oma kodud ja töö kaotada.
Armastame merd ja püüame seda kaitsta,
oleme pika elu elanud, aga mis meie lastest saab?
See mõjutab neid rängalt.
Kutsun üles maailma seda takistama. Me peame selle peatama.
GENF ŠVEITS
ÜRO
RAHVUSVAHELINE DEMOKRAATLIKE JURISTIDE ASSOTSIATSIOON
See on kuulus ruum number 20,
kus koguneb inimõiguste nõukogu.
Nad kohtuvad kolm korda aastas.
Oleme Fukushima probleemi kallal mitu aastat töötanud
ja kui Jaapan jõudis otsusele radioaktiivne vesi merre lasta,
pidasime oluliseks lasta kellelgi haenyeo'de kogukonnast
siin oma kogemusest inimõiguste nõukogule rääkida,
et tuua esile piirideülene kahju,
mille reoveest vabanemine kaasa toob.
Minuga võttis Šveitsist ühendust ÜRO.
Tulin siia pidama Jeju haenyeo'de nimel kõnet vee saastamise vastu.
Lendasin siia lennukiga 13 tundi.
Tähtsa eesmärgi nimel publiku ees kõnelemine ei tekita minus hirmu.
Ühe inimese ohverdusel võib olla suur mõju.
Võtsin julguse kokku ja tulin siia.
„Enne kui on hilja.“
INGLISE KEELE TÕLK
Kas proovime uuesti viimast lauset? See on „palun“.
- Siis paus… - „Palun.“
Jah.
„Palun“ nagu „palun aidake!“
Ütle seda rõhutatult ja siin „võib…“
„Enne kui…“ Tegid seda osa väga hästi. Kõik korraga.
„Enne kui on liiga…“
- „…hilja.“ - „…hilja.“
Siin lõpetad.
Oleks hea, kui selle osa meelde jätaksid.
Kui ütled „vesi“, ütle kõik korraga.
Ära ütle „meie“ või „viis“.
Mul on janu. Kas saaksin vett?
Kas toon sulle vett?
Annan sulle vett.
Inglise keelt on väga raske korea tähti kasutades hääldada.
Kui oleksin noorem, oleks mu keel nõtkem.
Kui vanemaks jääd, muutub kõik raskemaks.
Ma ei tahaks seda uuesti teha. Tõsiselt.
Tere!
Tere hommikust, kuidas läheb?
- Tere hommikust. - Tere.
- Tere hommikust. - Tere hommikust.
Kuidas teie lend möödus? Tere tulemast Genfi.
Lend oli väga pikk ja vaevaline.
Lend oli väga pikk ja kurnav.
Lugesin teie kõnet, see on täiuslik.
Kas teil on küsimusi või soovite midagi
inimõiguste nõukogust teada?
Mõtlesin tegelikult sellele.
Sellel hetkel, üürikesel hetkel,
tagasihoidliku Jeju naise ja naissukeldujana,
oleks mulle väga suur asi, kui inimesed üle maailma
kuulaksid ära, mida mul öelda on.
See on kõik, mida soovin.
Ma olen haenyeo.
Oled siin?
Jah.
Kas magasid hästi?
Aeg minna, paneme end valmis.
Hästi.
- Ära oma pabereid unusta. - Hästi.
Vaata viimast korda peeglisse.
Mu nägu on ikka mu nägu, isegi kui peeglisse vaatan.
- Läki. - Hästi.
Lähme.
Seal, seesama.
Istun sinu kõrvale.
Tere hommikust.
Külastame täna ÜRO-d.
Kas pabistad?
Ei, üldsegi mitte. Pole midagi pabistada.
Nad on samasugused inimesed nagu meie.
- ÜRO! - Oleme kohal.
Saan kõneleda väga lühikest aega.
Kui need esindajad üle maailma
minu kõnest kasvõi kümnendikku kaaluvad,
siis muud ma ei soovigi.
Hommikust!
- Siin. Lähed temaga. - Hommikust.
Hommikust.
Rõõm kohtuda.
- Edu kõigile! - Palun lähme sisse.
Peame siit läbi minema.
Näidake oma dokumenti.
ÜRO-s on keskkond väga ametlik,
vormiline ja mõistagi diplomaatiline.
Lisaks on see väga politiseeritud.
Kui põlisasukast naine siin esineb, pole see nii politiseeritud.
Ta on lihtsalt inimene, kes kannatab selle läbimõtlematu meetme pärast
ja räägib meile tõtt. Võime rääkida sellest, mis paberil on,
aga nemad on seal kohapeal ja teavad,
millist mõju need valitsuse meetmed avaldavad.
See peab tema käes olema.
See pole lihtne inimestele,
kes siin osalevad, kui neil puudub varasem kogemus.
Oleme väga rõõmsad, kui nad nõustuvad. Üritame neid kõigiti aidata.
Aga lõpuks on nad omapäi.
Ma olen haenyeo,
merenaine Jeju saarelt.
Naissukeldujana
teenin elatist merel
ja toidan sedasi oma perekonda.
Ma sündisin vaesuses
ja teostasin end sukeldujana.
Olen elanud terve elu
puhtas Jeju merevees,
kuid Jaapan laseb ookeani mürgist vett.
Palun lõpetage reovee merre laskmine,
enne kui on liiga hilja.
Aitäh.
Ma ei mäleta lõpust midagi. Mu jõud rauges.
Olin liiga väsinud.
Mul polnud jõudu ja jalad värisesid.
Olid tubli!
Olenemata sellest, kuidas läks,
ei kavatse ma seda enam iial teha. Olen väsinud, nii väsinud.
See oli viimane kord. Esimene ja viimane.
Olid tubli. Kas tunned kergendust?
Tunnen end värskemana.
Pean enne lahkumist suveniiri ja T-särgi ostma.
JEJU SAAR
Tänan selle toidu eest.
GOSANI KÜLA
Kus ta on?
Kus meie riigi kaitsja on?
Kuidas reis Šveitsi läks?
Mul on teile ilusaid pilte näidata.
Vahetan riided ära.
Tunnen uhkust Soon Deoki üle, kuna ta käis Šveitsis.
Olen väga uhke, et ta selle üksi ära tegi.
Olen tema üle väga uhke.
Ta oli tubli.
Kuidas toit oli?
Sõin vaid leiba.
Aga see oli Šveitsi leib.
Kas nad ostsid sulle midagi? Kas said raha toidu ostmiseks?
Ma ei teadnud, kuidas oma rahagi kulutada.
Jah, ta poleks osanud sellega midagi teha.
Oled nüüd suur tegija, kuna oled Šveitsis käinud!
Millal meie sinna minna saame?
Peaksid mind kuulama.
- Oled nüüd rahvuskangelane! - Tuntud üle riigi.
Tegija!
Oled nüüd igal pool!
Kas pole tore?
GWIDEOKI KÜLA
Arst ütles, et ma ei tohi järgmise aastani sukelduda,
aga saan kõndida ja mul pole valus,
nii et tulin täna.
Ettevaatust, auto!
Mul on nii hea meel kõigiga tööle tulla.
Tead,
päeval, kui end vigastasin,
sain uue kalipso,
aga nüüd on see kortsus, kuna jätsin selle unarusse.
Paneme riidesse!
Hei, Joo Hwa! Aita seda tõmmata.
- Kang Joo Hwa! - Jah?
Tõmba see üles.
Pööra ümber! Näitad oma piimariiulit.
Pole lugu!
Võta need ja lähme!
Läki.
16. IGA-AASTANE JEJU HAENYEO'DE FESTIVAL
Haenyeo'de festival on selleks, kui siit ilmast lahkume.
Tulevased põlved jäävad meid festivali järgi mäletama
ja nad saavad õppida Jeju saare haenyeo'de ajaloo ja töö kohta.
Korraldame festivali igal aastal,
et meid ei unustataks.
Tere!
Olen suur fänn!
Oh heldust, hüva.
Nagu kohtuksin kuulsustega.
Olen teie YouTube'i videotest nii palju õppinud.
Tänan teie toe eest.
Olen tõeline fänn.
Aitäh.
Täna on meie päev!
Haenyeo päev.
Prouad!
Olete kohal!
- Tere! - Istu siia.
Kas kõik on hästi?
Kuidas läheb?
Mul on hästi läinud.
Muide, kuulsin, et käisid ÜRO-s.
Rahvusliku esindajana, jah.
Kas saaksime su autogrammi?
See on väga äge.
Austan sind nii väga, kuna võtsid sõna.
Küllap ei tahtnud sa seda teha, aga imetlen su julgust.
Peame edasi võitlema.
Jah, meil pole muud valikut.
Peame kaitsma seda, mis meil on.
Meil on elu alles ees.
Tunnen hirmu,
kuna pean töötama saastunud meres.
Teenime sellega elatist.
Kui inimesed ei osta mereande, pole meil enam tööd.
Seetõttu olengi nördinud.
Peame oma hinnalist kultuuri edasi viima.
Peame kasutama oma jõudu, et neid selles töös aidata!
- Suudame seda! - Anname minna!
Nii juba läheb!
Oleme pika elu elanud ja meie kogemus maksab.
See on vapustav, et teiesugused noored naised
sellise töö tegemise peale mõtlevad.
Tahan töötada nagu teie, imelised prouad,
väga pikka aega.
Pead 60 aastat töötama!
Sul on õigus.
Soovin, et elaksime Jejus ja näeksime teid kogu aeg.
Nüüd saab Jeju saare kellelegi edasi pärandada.
Kui te kaks nõustute.
Oleme nüüdsest õed. Külastage me linna ja me külastame teid!
- See oleks täiuslik! - See on saatus.
Peame nüüd minema. Olge terved.
Nägemist.
Järgmise korrani.
Nii armas, meie lapsukesed.
Hakkan nutma.
Ole terve. Hoia end.
Emba mind ka!
Nutan, kuna sina nutad!
Nagu saadaksin oma tütart ära.
Ära nuta.
Miks siis sina nutad?
Külastame teid Busanis.
Nägemist!
Ära nuta.
Kohtume järgmine aasta jälle, luban!
Hoiame veel kaua ühendust.
See on liig.
Aeruta, aeruta!
Aeruta veel!
Tõmme, tõmme! Aeruta!
Aeruta, aeruta!
Mind kästakse sukelduma
Päeval
Kui pole päikest ega kuud
Ieodo Sana, Ieodo Sana
Kaunil kaugel saarel Sööme või nälga jääme?
Küllap lähen sukelduma
Ieodo Sana, Ieodo Sana
Aeruta, aeruta!
Ookean on meie kodu.
Me ei saa sukeldumist jätta, me peame merele minema.
Isegi oma järgmises elus lähen uuesti sukelduma.
Lihtsalt üks vana naine ja meri, igavesti.
Tõlkinud Vova Kljain